Ilgižiai III

Ilgižiai III – kaimas Raseinių rajono savivaldybėje, 9 km į šiaurės rytus nuo Betygalos, šalia kelio , abipus Kirkšnovės upės. Ilgižių seniūnaitijos centras. Yra biblioteka.

Istorija 

Kaimas minimas 1581 m. XIX a. buvo ir Ilgižių dvaras.

1885 m. kaime žandarai susekė ir uždarė slaptąją lietuvių mokyklą. 1920 m. įsteigta pradžios mokykla, 1951–1999 m. septynmetė, aštuonmetė, devynmetė, nuo 1999 m. Ilgižių pagrindinė mokykla.

1950–1995 m. buvo kolūkio centrinė gyvenvietė. Apie 1992 m. gretimame kaime pastatyta Lepšiškės koplyčia.

|}

Paminklas Dariui ir Girėnui 

Obeliskas stūkso kaimo pakraštyje, prie pat kelių Betygala – Ilgižiai ir Žibuliai – Ilgižiai sankirtos. Paminklui būdingas 1920–jų metų moderno stilius. Trečia pakopa (viršutinė dalis) apjuosta stilizuotu vainiku (bareljefu). Priekinio ir galinio fasado ketvirtajame tarpsnyje buvo lotyniško stiliaus kryžius. Įrašai skirtingų fasadų plokštėse skirti Dariaus ir Girėno skrydžiui atminti ir pagerbti čia palaidotus žuvusius 1915 m. karius. 2018 m. paminklas atnaujintas.

Gyventojai

Galerija

Šaltiniai 

Raseinių rajono savivaldybės gyvenvietės